ᱱᱤᱨᱢᱚᱞ ᱢᱟᱦᱛᱚ

ᱱᱤᱨᱢᱚᱞ ᱢᱟᱦᱛᱚ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱹᱢᱤᱭᱟᱹ ᱟᱨ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱢᱩᱬ ᱟᱹᱭᱩᱨᱤᱭᱟᱹ ᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱫᱚ ᱚᱞ ᱡᱷᱟᱨᱠᱷᱚᱸᱰ ᱥᱴᱩᱰᱮᱸᱴᱥ ᱭᱩᱱᱤᱭᱚᱱ ᱨᱤᱱᱤᱡ ᱯᱟᱣᱩᱱᱰᱟᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱟᱞᱟᱜᱽ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱞᱟᱲᱟᱣᱱᱟ ᱨᱮ ᱢᱩᱬ ᱟᱹᱭᱩᱨᱤᱭᱟᱹ ᱮ ᱛᱟᱦᱮᱸ ᱠᱟᱱᱟᱭ ᱾

ᱠᱟᱹᱢᱤ ᱡᱤᱭᱚᱱ
᱑᱙᱘᱐ ᱥᱟᱞ ᱨᱮ ᱵᱤᱵᱟᱹᱫᱽ ᱪᱟᱞᱟᱣ ᱮᱱᱟ ᱥᱤᱵᱩ ᱥᱚᱨᱮᱱ ᱟᱨ ᱵᱤᱱᱳᱫᱽ ᱵᱤᱦᱟᱨᱤ ᱢᱟᱦᱟᱛᱳ ᱵᱷᱤᱱᱟᱹ ᱮᱱᱟ ᱾ ᱮᱠᱮ ᱨᱟᱭ ᱦᱚᱸ ᱪᱟᱞᱟᱣ ᱮᱱᱟ ᱾ ᱥᱤᱵᱩ ᱥᱚᱨᱮᱱ ᱫᱚ ᱢᱟᱦᱛᱚ ᱫᱚ ᱯᱟᱨᱥᱮᱛ ᱟᱨ ᱟᱡ ᱜᱮ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱᱤᱡ ᱢᱟᱨᱟᱝ ᱥᱩᱛᱨᱮᱛ ᱮ ᱵᱟᱦᱟᱞ ᱮᱱᱟ ᱾ 

᱒᱒ ᱡᱩᱱ ᱑᱙᱘᱖ ᱥᱟᱞ ᱨᱮ ᱚᱞ ᱟᱥᱟᱢ ᱥᱴᱩᱰᱮᱱᱴᱥ ᱭᱩᱱᱤᱭᱚᱱ ᱞᱮᱠᱟ ᱚᱞ ᱡᱷᱟᱨᱠᱷᱚᱸᱰ ᱥᱴᱩᱰᱮᱸᱴᱥ ᱭᱩᱱᱤᱭᱚᱱ ᱮ ᱜᱚᱴᱷᱚᱱ ᱠᱮᱫᱼᱟ ᱾ ᱯᱨᱚᱵᱷᱟᱠᱚᱨ ᱴᱤᱠᱮ ᱫᱚ ᱯᱟᱨᱥᱮᱛ ᱟᱨ ᱥᱩᱨᱡᱚ ᱥᱤᱝ ᱵᱮᱥᱨᱟ ᱫᱚ ᱢᱟᱨᱟᱝ ᱥᱩᱛᱨᱮᱛᱮ ᱵᱮᱱᱟᱣ ᱮᱱᱟ ᱾ ᱢᱟᱦᱛᱚ ᱣᱟᱜ ᱯᱞᱟᱱ ᱛᱟᱦᱮᱸ ᱠᱟᱱᱟ ᱡᱮ ᱟᱡᱽᱥᱩ ᱨᱤᱱᱤᱡ ᱡᱚᱛᱚ ᱟᱹᱭᱩᱨᱤᱭᱟᱹ ᱟᱨ ᱠᱟᱹᱢᱤᱭᱟᱹ ᱠᱚᱫᱚ ᱟᱥᱟᱢ, ᱵᱚᱰᱚᱞᱮᱱᱰ ᱟᱨ ᱜᱳᱨᱠᱷᱟᱞᱮᱱᱰ ᱨᱤᱱ ᱨᱮᱵᱷᱚᱞᱩᱥᱚᱱᱚᱨᱤ ᱞᱮᱠᱟᱱ ᱵᱤᱨᱦᱚᱲ ᱞᱟᱹᱲᱦᱟᱹᱭ ᱨᱮ ᱥᱮᱪᱮᱫᱚᱜ ᱫᱚᱨᱠᱟᱨ ᱠᱟᱱᱟ ᱾ ᱩᱱᱤᱫᱚ ᱟᱡᱽᱥᱩ ᱟᱭᱩᱨᱤᱭᱟᱹ ᱫᱚ ᱟᱥᱟᱢ ᱟᱨ ᱜᱳᱨᱠᱷᱟᱞᱮᱱᱰ ᱮ ᱵᱷᱮᱡᱟ ᱠᱮᱫ ᱠᱚᱣᱟ ᱾ 

ᱜᱩᱨ
᱘ ᱚᱜᱚᱥᱴ ᱑᱙᱘᱗ ᱥᱟᱞ ᱨᱮ ᱡᱟᱢᱥᱮᱫᱽᱯᱩᱨ ᱨᱮ ᱱᱤᱨᱢᱚᱞ ᱢᱟᱦᱛᱚ ᱫᱚᱠᱚ ᱜᱚᱡ ᱠᱮᱫᱮᱭᱟ ᱾ ᱚᱱᱠᱟ ᱛᱮ ᱩᱱᱤ ᱫᱚ ᱵᱤᱨᱮᱱᱫᱨᱚ ᱥᱤᱝ ᱟᱨ ᱩᱱᱤᱭᱤᱡ ᱵᱚᱭᱦᱟ ᱫᱷᱤᱨᱮᱱᱫᱨᱚ ᱥᱤᱝ (ᱯᱚᱯᱯᱩ) ᱟᱨ ᱱᱚᱨᱮᱱᱫᱨᱚ ᱥᱤᱝ (ᱯᱚᱸᱰᱤᱛ) ᱦᱚᱛᱮᱛᱮ ᱢᱤᱫ ᱯᱨᱟᱭᱵᱷᱮᱴ ᱪᱟᱢᱮᱨᱤᱭᱟ ᱜᱮᱥᱴ ᱦᱟᱣᱩᱥ ᱨᱮᱠᱚ ᱜᱩᱞᱤ ᱜᱚᱡ ᱠᱮᱫᱮᱭᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱙᱕᱐ ᱨᱮ ᱡᱟᱱᱟᱢ ᱠᱚ
ᱛᱷᱚᱠ:᱑᱙᱘᱗ ᱨᱮ ᱜᱩᱨ ᱠᱚ
ᱛᱷᱚᱠ:ᱡᱟᱢᱥᱮᱫᱽᱯᱩᱨ ᱨᱤᱱ ᱦᱚᱲ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱚᱞ ᱡᱷᱟᱨᱠᱷᱚᱸᱰ ᱥᱴᱩᱰᱮᱸᱴᱥ ᱭᱩᱱᱤᱭᱚᱱ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ